Søndag har i Nordjylland budt på vejr, der ikke indbyder til meget andet end indendørshygge med en god bog, et varmt tæppe og en kop the. Kraftig blæst, regn, slud og ikke mindst denne vintersæsons første sne har præget landsdelen hele weekenden, men der skulle ifølge DMI være bedring på vej - i hvert fald hvad angår blæsten. Det kolde vejr fortsætter. Vi spurgte, på TV2 Nords Facebook-side, brugerne om, hvordan vejret var hos dem, søndag. Det spørgsmål besvarede mange ved at indsende vejrbilleder - både med og uden hvid dyne. Du kan se dem alle herover, og så er du i øvrigt meget velkommen til at dele dit eget på vores Facebook-side.

Opsummering:
Vinterligt vejr giver flotte billeder. Vi har samlet nordjydernes bedste fra søndag lige her.